પોરબંદરમાં ભાજપના ઉમેદવાર બાબુભાઈ બોખીરીયાના સમર્થનમાં થોડા દિવસો પૂર્વે ઉતરપ્રદેશના મુખ્યમંત્રી યોગી આદિત્યનાથની સભાનું આયોજન કરવામાં આવ્યું હતું. ત્યારબાદ બુધવારે કેન્દ્રીય મંત્રી સ્મૃતિ ઈરાની પ્રચાર અર્થે પોરબંદરમાં આવ્યા હતા. તેઓએ છાયાના દેવજી ચોક ખાતે સભાને સંબોધી હતી. છેલ્લા રર વર્ષોમાં ભાજપે ગુજરાતમાં જે વિકાસ કર્યો છે, તે દેશ માટે મોડલરૂપ બન્યો છે. આ ઉપરાંત તેઓએ કોંગ્રેસને પણ આડેહાથ લઈ અને પ્રહારો કર્યાં હતા.